Komission asetus (EY) N:o 318/2003, annettu 19 päivänä helmikuuta 2003, tietyistä munien kaupan pitämisen vaatimuksista annetun neuvoston asetuksen (ETY) N:o 1907/90 soveltamista koskevista yksityiskohtaisista säännöistä annetun asetuksen (ETY) N:o 1274/91 muuttamisesta



Virallinen lehti nro L 046 , 20/02/2003 s. 0020 - 0020



Komission asetus (EY) N:o 318/2003, annettu 19 päivänä helmikuuta 2003, tietyistä munien kaupan pitämisen vaatimuksista annetun neuvoston asetuksen (ETY) N:o 1907/90 soveltamista koskevista yksityiskohtaisista säännöistä annetun asetuksen (ETY) N:o 1274/91 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä munien kaupan pitämisen vaatimuksista 26 päivänä kesäkuuta 1990 annetun neuvoston asetuksen (ETY) N:o 1907/90(1), sellaisena kuin se on viimeksi muutettuna asetuksella (EY) N:o 5/2001(2), ja erityisesti sen 10 artiklan 3 kohdan ja 20 artiklan 1 ja 4 kohdan, sekä katsoo seuraavaa: (1) Komission asetuksessa (ETY) N:o 1274/91(3), sellaisena kuin se on viimeksi muutettuna asetuksella (EY) N:o 45/2003(4), vahvistetaan munien kaupan pitämistä koskevien vaatimusten täytäntöönpanemiseksi tarvittavat säännökset. (2) Asetuksen (ETY) N:o 1274/91 31 artiklan 1 kohdan a alakohdassa tarkoitetaan pakkaamossa lähetysvalmiina oleville luokitelluille munille tehtäviä tarkastuksia eikä pakkaamosta lähteville munille tehtäviä tarkastuksia. Siksi sekaannusten ja väärinkäsitysten välttämiseksi 31 artiklan 1 kohdan a alakohdan nykyistä sanamuotoa olisi muutettava vastaavasti. (3) Laidunten kunnon ylläpitämiseksi ja haitallisten tautien kehittymisen estämiseksi munivia kanoja olisi syytä kierrättää laidunlohkolta toiselle. Lintujen olisi päästävä liikkumaan vapaasti koko laidunalueella ja, jos laajaperäisessä ulkokanalatuotannossa harjoitetaan laidunkiertoa alueella, jonka pinta-ala on vähintään 10 neliömetriä kanaa kohden, kutakin lintua kohden olisi joka tilanteessa oltava tilaa vähintään 2,5 neliömetriä. (4) Asetus (ETY) N:o 1274/91 olisi näin ollen muutettava vastaavasti. (5) Tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1274/91 seuraavasti: 1) Korvataan 31 artiklan 1 kohdan a alakohdan johdantolauseessa oleva ilmaus "pakkaamosta lähtiessä" ilmauksella "munien ollessa pakkaamossa lähetysvalmiina". 2) Korvataan liitteessä III olevan a kohdan kolmas luetelmakohta seuraavasti: "- laidunalueen on täytettävä vähintään direktiivin 1999/74/EY 4 artiklan 1 kohdan 3 alakohdan b alakohdan ii alakohdassa määritellyt edellytykset, joiden mukaan eläintiheys saa olla enintään 2500 kanaa käytettävissä olevan alan hehtaaria kohden tai joka tilanteessa enintään yksi kana neljää neliömetriä kohden; kuitenkin silloin, kun käytettävissä oleva ala on vähintään 10 neliömetriä kanaa kohden ja kun harjoitetaan laidunkiertoa ja kanat pääsevät liikkumaan vapaasti koko laidunalueella kanaparven koko elinkaaren ajan, jokaisella laidunlohkolla on joka tilanteessa oltava tilaa vähintään 2,5 neliömetriä kanaa kohden, - laitumen säde saa olla enintään 150 metriä rakennuksen lähimmästä ulosmenoaukosta; säde voi kuitenkin olla enintään 350 metriä rakennuksen lähimmästä ulosmenoaukosta, jos laidunalueella on mainitussa säännöksessä tarkoitettuja katoksia ja juoma-astioita riittävästi ja tasaisesti sijoitettuina siten, että hehtaaria kohden on vähintään neljä katosta.". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä helmikuuta 2003. Komission puolesta Franz Fischler Komission jäsen (1) EYVL L 173, 6.7.1990, s. 5. (2) EYVL L 2, 5.1.2001, s. 1. (3) EYVL L 121, 16.5.1991, s. 11. (4) EYVL L 7, 11.1.2003, s. 60.